Document ID: 32001R0593

Κανονισμός (ΕΚ) αριθ. 593/2001 της Επιτροπής
της 27ης Μαρτίου 2001
για την τροποποίηση του κανονισμού (ΕΚ) αριθ. 528/1999 για τον καθορισμό μέτρων με σκοπό τη βελτίωση της ποιότητας της ελαιοπαραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1996, περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 5 παράγραφος 11,
Εκτιμώντας τα ακόλουθα:
(1) Το άρθρο 5 παράγραφος 9 του κανονισμού αριθ. 136/66/ΕΟΚ προβλέπει ότι το ποσοστό της ενίσχυσης στην παραγωγή που χορηγείται στο σύνολο ή σε μέρος των παραγωγών διατίθεται για τη χρηματοδότηση ενεργειών σε περιφερειακό επίπεδο που αποσκοπούν στη βελτίωση της ποιότητας της ελαιοπαραγωγής και των επιπτώσεών της στο περιβάλλον σε κάθε κράτος μέλος παραγωγής.
(2) Ο μηχανισμός που προβλέπεται στο άρθρο 3 του κανονισμού (ΕΚ) αριθ. 528/1999 της Επιτροπής(3) για να καθορισθούν τα ανώτατα επίπεδα της χρηματοδότησης, δεν επιτρέπει τη διανομή του ποσού που πραγματικά κρατήθηκε. Πρέπει, συνεπώς, να προσαρμοστούν τα ανώτατα επίπεδα που καθορίστηκαν για τους κύκλους παραγωγής που έπονται του καθορισμού της ενίσχυσης για μια περίοδο εμπορίας, με τη διαφορά για την εν λόγω περίοδο εμπορίας των υπολογισμών που πραγματοποιήθηκαν με την εκτιμώμενη παραγωγή και την πραγματική παραγωγή.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 παράγραφος 2 του κανονισμού (ΕΚ) αριθ. 528/1999 προστίθεται το ακόλουθο τρίτο εδάφιο:"Τα ανώτατα επίπεδα προσαρμόζονται συναρτήσει της διαφοράς που προκύπτει από τους υπολογισμούς της κράτησης επί της ενίσχυσης, που βασίζονται επί της εκτιμώμενης παραγωγής και επί της πραγματικής παραγωγής, για την περίοδο εμπορίας που προηγείται εκείνης με βάση την οποία έχουν καθοριστεί τα ανώτατα επίπεδα δυνάμει του δευτέρου εδαφίου."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 2001.

Labels: 7
3
19
6